ఫీక్స్ నగరం అనేక ఉద్యానవనాలకు, విహారస్థలాలకు ప్రసిద్ధి. నగరవాసులకు వేసవి తాపానికి పరిహారంగా లోయ పరిసర ప్రాంతాలలో ఉన్న అనేక జల ఉద్యానవనాలు (వాటర్ పార్క్స్) వ్యూహాత్మకంగా ఏర్పాటు చేయబడ్డాయి. టెంపెలో ఉన్న బిగ్ సర్ఫ్, గ్లెండేల్, మెసలో ఉన్న గోల్ఫ్ లాండ్ సన్ స్ఫాష్ అరిజోనా గ్రాండ్ రిసార్ట్ వద్ద ఉన్న ఒయాసిస్
వాటర్ పార్క్ నగరవాసులకు విహార స్థలాలు. ఇవి కాక నగరంలో రెండు అమ్యూజ్‌మెంట్ పార్కులు ఉన్నాయి. ఫీనిక్స్‌లో మెట్రో సెంటర్ సమీపంలోఉన్నకేస్టిల్ ఎన్ కేస్టర్స్, ఎన్‌కాంటర్ పార్క్ సమీపంలో ఉన్న ఎన్‌చాంటర్ ఐలాండ్ నగవాసులకు ప్రధాన ఉల్లాస కేంద్రాలు, అనేక పార్కులు ఎడారి సంరక్షణ నిమిత్తం స్థాపించ బడ్డాయి. లేని ఎడల అవి నివాస, వాణిజ్య కేంద్రాలుగా అభివృద్ధి చెంది పరిసరాల సహజత్వం చెడగొట్టే ప్రమాదం ఉంది. అత్యధికంగా గుర్తింపు పొందిన పార్క్ సౌత్ మౌంటెన్ పార్క్.
ఇది 16,500 ఎకరాల విస్తీర్ణం కలిగి అంతర్జాతీయంగా అతి పెద్ద నగరపాలిత పార్క్‌గా గుర్తింపు పొందింది. తరువాత కేమెల్ బ్లాక్ మౌంటెన్, ఎస్ మౌంటెన్‌గా పిలువబడే సన్నీస్లోప్ మౌంటెన్, ప్రపంచమంతా ఉన్న ఎడారి మొక్కల, ఎడారి వాతావరణం ప్రతిబింబింప చేసే ది డిసర్ట్ బొటానికల్ గార్డెన్ ఉన్నాయి. ఫీక్స్‌కు వాయవ్యంలో ఉన్న ఎన్ చాంటో పార్క్ ఫీనిక్స్ నగరప్రాంత అతి పెద్ద పార్క్‌గా గుర్తింపబడింది. తూర్పు ఫీనిక్స్‌లో ఉన్న పపాగోపార్క్ ఫీనిక్స్ బొటానికల్ పార్క్, ఫీనిక్స్ జూలకు మూల స్థానం. ఇక్కడ కొన్ని గోల్ఫ్ మైదానాలు శిక్షణా కేంద్రాలు ఉన్నాయి.

ఆర్ధిక రంగం
ప్రచార మాద్యమం
ఉద్యానవనాలు వినోదాలు
ప్రయాణ సౌకర్యాలు